CELEX: 32018R0079
Language: lv
Date: 2018-01-18 00:00:00
Title: Komisijas Regula (ES) 2018/79 (2018. gada 18. janvāris), ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (Dokuments attiecas uz EEZ. )

19.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 14/31
            
         KOMISIJAS REGULA (ES) 2018/79
   (2018. gada 18. janvāris),
   ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1), un jo īpaši tās 5. panta 1. punkta a), d), e), h) un i) apakšpunktu, 11. panta 3. punktu un 12. panta 6. punktu,
   tā kā:
   
               (1)
            
            
               Komisijas Regula (ES) Nr. 10/2011 (2) (“regula”) nosaka Savienības atļauto vielu sarakstu, kuras var izmantot tādu plastmasas materiālu un izstrādājumu ražošanā, kas paredzēti saskarei ar pārtiku.
            
         
               (2)
            
            
               Kopš pēdējo grozījumu izdarīšanas Regulā (ES) Nr. 10/2011 Eiropas Pārtikas nekaitīguma iestāde (“Iestāde”) ir publicējusi turpmākus zinātniskus atzinumus par konkrētām vielām, kuras drīkst izmantot materiālos, kas ir saskarē ar pārtiku (MSP), kā arī par iepriekš atļauto vielu pieļaujamo izmantošanu. Lai nodrošinātu, ka Regula (ES) Nr. 10/2011 atspoguļo Iestādes jaunākos secinājumus, šī regula būtu jāgroza.
            
         
               (3)
            
            
               Iestāde pieņēma labvēlīgu zinātnisku atzinumu (3) par vielas (butadiēna, stirola, metilmetakrilāta, butilakrilāta) kopolimēra, kas šķērssaistīts ar divinilbenzolu vai 1,3-butāndiola dimetakrilātu (MSP viela Nr. 856 un CAS Nr. 25101–28–4), izmantošanu. Iestāde secināja, ka viela nerada bažas par kaitīgumu patērētājam, ja to izmanto par polimērisku piedevu līdz 40 % (masas) stirola akrilnitrila kopolimēra (SAN)/poli(metilmetakrilāta) (PMMA) maisījumos vairākkārt lietojamos izstrādājumos, kas paredzēti saskarei istabas temperatūrā ar ūdeni saturošiem, skābi saturošiem pārtikas produktiem un/vai pārtikas produktiem ar zemu spirta (< 20 %) saturu mazāk nekā vienu dienu un kas paredzēti saskarei ar sausajiem pārtikas produktiem neierobežotu laiku, ieskaitot ilgtermiņa glabāšanu. Šīs vielas pašreizējā atļauja būtu jāpaplašina, lai iekļautu minēto izmantošanu, nosakot, ka jāievēro šīs specifikācijas.
            
         
               (4)
            
            
               Iestāde pieņēma labvēlīgu zinātnisku atzinumu (4) par monomēra 2,4,4′-trifluorbenzofenons (MSP viela Nr. 1061 un CAS Nr. 80512–44–3) izmantošanu. Iestāde secināja, ka viela nerada bažas par kaitīgumu patērētājam, ja to izmanto par komonomēru līdz 0,3 % (masas) uz gala materiāla bāzes poliēterēterketonplastmasas ražošanā. Tādēļ šis monomērs būtu jāiekļauj Savienības atļauto vielu sarakstā, nosakot, ka jāievēro šī specifikācija.
            
         
               (5)
            
            
               Iestāde pieņēma labvēlīgu zinātnisku atzinumu (5) par monomēra 2,3,3,4,4,5,5-heptafluor-1-pentēns (MSP viela Nr. 1063 un CAS Nr. 1547-26-8) izmantošanu. Iestāde secināja, ka viela nerada bažas par kaitīgumu patērētājam, ja to izmanto par komonomēru kopā ar tetrafluoretilēna un/vai etilēna komonomēriem tādu fluorkopolimēru ražošanā, ko paredzēts lietot tikai par polimerizācijas palīgvielām ne vairāk kā 0,2 % (masas) no MSP. Šā izmantošanas veida nolūkā zemai molekulmasas daļai, kas nepārsniedz 1 500 Da, fluorkopolimērā nevajadzētu pārsniegt 30 mg/kg. Šis monomērs būtu jāiekļauj Savienības atļauto vielu sarakstā, nosakot, ka jāievēro šīs specifikācijas.
            
         
               (6)
            
            
               Iestāde pieņēma labvēlīgu zinātnisku atzinumu (6) par vielas volframa oksīds (WOn (n = 2,72–2,90)) (MSP viela Nr. 1064 un CAS Nr. 39318-18-8) izmantošanu. Iestāde secināja, ka viela nerada bažas par kaitīgumu patērētājam, ja piedevu izmanto par polietilēna tereftalāta (PET) atkārtotas karsēšanas vielu. Iestāde uzskata, ka vielas nešķīdības dēļ jebkurā PET atkārtotas karsēšanas piedevas paredzamajā izmantošanas veidā ir gaidāma zema migrācija. Tādēļ nav nepieciešams pārbaudīt migrācijas robežu. Par citām tehniskām funkcijām vai izmantošanu citos polimēros Iestāde secināja, ka migrācijai nebūtu jāpārsniedz 0,05 mg/kg (izteikts kā volframs). Šī viela būtu jāiekļauj Savienības atļauto vielu sarakstā, nosakot, ka jāievēro šīs specifikācijas.
            
         
               (7)
            
            
               Iestāde pieņēma labvēlīgu zinātnisku atzinumu (7) par metilsazarotu un lineāru C14-C18 alkanamīdu, kas iegūti no taukskābēm, maisījuma (MSP viela Nr. 1065 un CAS Nr. 85711-28-0) izmantošanu. Iestāde secināja, ka viela nerada bažas par kaitīgumu patērētājam, ja to izmanto tādu poliolefīna izstrādājumu ražošanā, kas paredzēti saskarei ar visiem pārtikas produktiem, izņemot taukus saturošu pārtiku (kā noteikts pārtikas aizstājējā D2) un ja tās migrācija nepārsniedz 5 mg/kg pārtikas. Tādēļ šis maisījums būtu jāiekļauj Savienības atļauto vielu sarakstā, nosakot, ka jāievēro šīs specifikācijas.
            
         
               (8)
            
            
               Tādēļ būtu attiecīgi jāgroza Regulas (ES) Nr. 10/2011 I pielikums.
            
         
               (9)
            
            
               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 10/2011 I pielikumu groza saskaņā ar šīs regulas pielikumu.
   2. pants
   Plastmasas materiālus un izstrādājumus, kas atbilst Regulas (ES) Nr. 10/2011 noteikumiem, kas bija piemērojami pirms šīs regulas stāšanās spēkā, drīkst laist tirgū līdz 2019. gada 8. februārim, un tie drīkst palikt tirgū, līdz beidzas krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 18. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 338, 13.11.2004., 4. lpp.
   
   
      (2)  Komisijas 2011. gada 14. janvāra Regula (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 12, 15.1.2011., 1. lpp.).
   
      (3)  EFSA Journal 2016; 14(11):4637.
   
      (4)  EFSA Journal 2016; 14(7):4532.
   
      (5)  EFSA Journal 2016; 14(10):4582.
   
      (6)  EFSA Journal 2017; 15(1):4661.
   
      (7)  EFSA Journal 2017; 15(2):4724.
   
      PIELIKUMS
      Regulas (ES) Nr. 10/2011 I pielikumu groza šādi:
      
                  1)
               
               
                  pielikuma 1. tabulas 1. punktu groza šādi:
                  
                              a)
                           
                           
                              ierakstu par MSP vielu Nr. 856 aizstāj ar šādu:
                              
                                          “856
                                       
                                       
                                          40563
                                       
                                       
                                          25101-28-4
                                       
                                       
                                          (butadiēna, stirola, metilmetakrilāta, butilakrilāta) kopolimērs, šķērssaistīts ar divinilbenzolu vai 1,3-butāndiola dimetakrilātu
                                       
                                       
                                          jā
                                       
                                       
                                          nē
                                       
                                       
                                          nē
                                       
                                       
                                           
                                       
                                       
                                           
                                       
                                       
                                          Atļauts lietot tikai:
                                          
                                                      —
                                                   
                                                   
                                                      cietā poli(vinilhlorīdā) (PVC) tādā koncentrācijā, kas istabas temperatūrā vai par to zemākā temperatūrā nepārsniedz 12 %, vai
                                                   
                                                
                                                      —
                                                   
                                                   
                                                      līdz 40 % (masas) stirola akrilnitrila kopolimēra (SAN)/poli(metilmetakrilāta) (PMMA) maisījumos vairākkārt lietojamos izstrādājumos, kas paredzēti saskarei istabas temperatūrā vai par to zemākā temperatūrā tikai ar ūdeni saturošiem, skābi saturošiem pārtikas produktiem un/vai pārtikas produktiem ar zemu spirta (< 20 %) saturu mazāk nekā vienu dienu vai kas paredzēti saskarei ar sausajiem pārtikas produktiem neierobežotu laiku.”;
                                                   
                                                
                                       
                                           
                                       
                                    
                        
                              b)
                           
                           
                              MSP vielu numuru secībā iekļauj šādus ierakstus:
                              
                                          “1061
                                       
                                       
                                           
                                       
                                       
                                          80512-44-3
                                       
                                       
                                          2,4, 4′-trifluorbenzofenons
                                       
                                       
                                          nē
                                       
                                       
                                          jā
                                       
                                       
                                          nē
                                       
                                       
                                           
                                       
                                       
                                           
                                       
                                       
                                          Atļauts lietot tikai par komonomēru līdz 0,3 % (masas) uz gala materiāla bāzes poliēterēterketonplastmasas ražošanā.
                                       
                                       
                                           
                                       
                                    
                                          1063
                                       
                                       
                                           
                                       
                                       
                                          1547-26-8
                                       
                                       
                                          2,3,3,4,4,5,5-heptafluor-1-pentēns
                                       
                                       
                                          nē
                                       
                                       
                                          jā
                                       
                                       
                                          nē
                                       
                                       
                                           
                                       
                                       
                                           
                                       
                                       
                                          Atļauts lietot tikai kopā ar tetrafluoretilēna un/vai etilēna komonomēriem tādu fluorkopolimēru ražošanā, ko paredzēts lietot par polimerizācijas palīgvielām ne vairāk kā 0,2 % (masas) no materiāla, kas ir saskarē ar pārtiku, un ja zema molekulmasas daļa, kas nepārsniedz 1 500  Da, fluorkopolimērā nepārsniedz 30 mg/kg.
                                       
                                       
                                           
                                       
                                    
                                          1064
                                       
                                       
                                           
                                       
                                       
                                          39318-18-8
                                       
                                       
                                          volframa oksīds
                                       
                                       
                                          jā
                                       
                                       
                                          nē
                                       
                                       
                                          nē
                                       
                                       
                                          0,05
                                       
                                       
                                           
                                       
                                       
                                          Stehiometrija: WOn, n = 2,72–2,90
                                       
                                       
                                          (25)
                                       
                                    
                                          1065
                                       
                                       
                                           
                                       
                                       
                                          85711-28-0
                                       
                                       
                                          metilsazarotu un lineāru C14-C18 alkanamīdu, kas iegūti no taukskābēm, maisījums
                                       
                                       
                                          jā
                                       
                                       
                                          nē
                                       
                                       
                                          nē
                                       
                                       
                                          5
                                       
                                       
                                           
                                       
                                       
                                          Atļauts lietot tikai poliolefīna izstrādājumu ražošanā, kas nenonāk saskarē ar pārtikas produktiem, kam III pielikuma 2. tabulā noteikts pārtikas aizstājējs D2.
                                       
                                       
                                          (26)”;
                                       
                                    
                        
            
                  2)
               
               
                  pielikuma 3. tabulas 3. punktam pievieno šādus ierakstus:
                  
                              “(25)
                           
                           
                              Izmantojot par polietilēna tereftalāta (PET) atkārtotas karsēšanas vielu, nav nepieciešams pārbaudīt atbilstību īpatnējai migrācijas robežai. Visos citos gadījumos atbilstību īpatnējai migrācijas robežai pārbauda saskaņā ar 18. pantu. Īpatnējā migrācijas robeža ir izteikta kā volframa mg uz kg pārtikas.
                           
                        
                              (26)
                           
                           
                              Maisījuma migrācijas atbilstības pārbaudes īpatnējai migrācijas robežai, kas noteikta maisījumam, nepiemēro stearamīda, kas uzskaitīts 1. tabulā ar MSP vielas Nr. 306, kam nepiemēro īpatnējo migrācijas robežu, migrācijai.”